EU: Lovkrav om DAB-radioer i biler

Europa-Parlamentet mener at DAB-radioer skal være et lovkrav for nye bilradioer – og det kan blive virkelighed så tidligt som i 2021, hvis Ministerrådet godkender kravet ved i afstemning i starten af 2019. Det skriver Ing.dk.

Kravet er en del af EU’s nye digitale strategi, hvori der blandt andet står:

”Bilradiomodtagere, der er indbygget i et nyt køretøj i klasse M, som er gjort tilgængeligt på markedet til salg eller leje i Unionen to år efter datoen for dette direktivs ikrafttræden, skal bestå af en modtager, som kan modtage og gengive mindst radiotjenester udsendt via digital jordbaseret radiotransmission.”

Kulturminister Mette Bock (LA) foreslog i april måned, i forbindelse med medieforhandlingerne, at der blev lukket helt ned for FM-sendenettet i Danmark, for at tvinge danskerne over på DAB+ i stedet. Planen blev dog (midlertidig?) skrinlagt, da en meningsmåling viste, at kun hver tiende dansker foretrækker DAB+. Kun hver tredje dansker har adgang til en DAB+ radio.

Tillægget til EU’s digitale strategi kan læses her (PDF).

EU: Lovkrav om DAB-radioer i biler